Saopštenje za medije

**Izložba: „Poetika i sudbina 20. vek“**

**iz Umetničke zbirke Doma Vojske Srbije**

Pančevo, 02.10.2017. – **U utorak 10. oktobra u 19 sati u Narodnom muzeju Pančevo svečano će biti otvorena gostujuća izložba “Poetika i sudbina 20. veka – iz Umetničke zbirke Doma Vojske Srbije ”. Pančevačka publika imaće jednistvenu priliku da tokom oktobra meseca besplatno uživa u delim vrhunskih umetnika.**

**Ovaj reprezentativni izbor slike čine dela umetnika sa nekadašnjih jugoslovenskih prostora, poput Vlaha Bukovca, Jovana Bijelića, Ljube Babića, Lazara Vujaklije, Ljube Ivanovića, Petra Lubarde, Peđe Milosavljevića, Miodraga B. Protića, Sretena Stojanovića, Marina Tartalje, Aleksandra Tomaševića, Koste Hakmana, Krste Hegedušića, Marka Čelebonovića, Save Šumanovića i drugih**.

U ime Medija Centra „Odbrana“ prisutnima će se obratiti **potpukovnik Biljana Pašić**, načelnik Odeljenja za zajedničke poslove, dok će o izložbi govoriti **Jelena Knežević, viši kustos** i načelnik Galerije Doma Vojske Srbije, koja će ujedno i otvoriti izložbu.

**Izložba „Poetika i sudbina 20. veka”, iz Umetničke zbirke Doma Vojske Srbije, gostovaće u našem gradu od 10. do 31. oktobra 2017. godine .**